4 Ɛhye anzi menwunle ye, na nea! anlenkɛ bie mɔɔ bɛbuke la wɔ anwuma lɔ, na ɛnelɛ mɔɔ limoa mɔɔ mendele kɛ ɔlɛtendɛ yeahile me la le kɛ aweɛne tendenle ne la, ɔse: “Fo bɛla ɛke, na mebahile wɔ ninyɛne mɔɔ bazi la.”2 Ɛhye anzi, sunsum ne tumi ne rale me nwo zo ɛkɛ ne ala, na nea! ɛnee belemgbunli ebia bie gyi anwuma lɔ na awie de belemgbunli ebia ne azo.+3 Na Ahenle mɔɔ de zo la anyunlu ta kɛ gyasepa bolɛ+ nee saadese bolɛ,* yɛɛ nyangondonle mɔɔ ta kɛ ɛmelade la ɛbɔ belemgbunli ebia ne ɛyia.+4 Na arelemgbunli mbia 24 ɛbɔ belemgbunli ebia ne ɛyia, na menwunle mgbanyima 24+ mɔɔ bɛwulowula adɛladeɛ fufule la kɛ bɛdede arelemgbunli mbia ɛhye mɔ azo, na bɛbobɔ nvutuke abotile.5 Ɛsɛlɛmanye+ nee ɛnelɛ nee ezulehululɛ+ vi belemgbunli ebia ne anu rale; na ɛnee senle ahɛnlaneɛ nsuu ɛlɛsɔ wɔ belemgbunli ebia ne anyunlu, na bɛmɛ a le Nyamenle sunsum nsuu ne.+6 Nyevile mɔɔ ɔ nye te kɛ neanleɛ anu wienyi la wɔ belemgbunli ebia ne anyunlu.+Tease abɔdeɛ nna mɔɔ ɛnyelɛ duodua bɛ nyunlu nee bɛ nzi amuala la wɔ belemgbunli ebia ne avinli* nee belemgbunli ebia ne anwo.+7 Tease abɔdeɛ ne mɔɔ limoa la le kɛ awenade,+ tease abɔdeɛ ne mɔɔ tɔ zo nwiɔ la le kɛ ɛnlankɛ ralɛ nyinli,+ tease abɔdeɛ ne mɔɔ tɔ zo nsa la+ anyunlu le kɛ sonla nyunlu, yɛɛ tease abɔdeɛ ne mɔɔ tɔ zo nna la+ le kɛ kɔleɛ mɔɔ ɛdu faa la.+8 Na tease abɔdeɛ nna ɛhye mɔ ko biala lɛ ndɛbalɛ nsia; ɛnyelɛ duodua bɛ nwo amuala nee bɛ ndɛba abo.+ Na bɛkɔ zo bɛka ye alehyenlɛ nee aledwolɛ kɛ: “Nwuanzanwuanza, nwuanzanwuanza, nwuanzanwuanza a le Gyihova*+ Nyamenle, Tumivolɛ Bedevinli ne, mɔɔ ɛnee wɔ ɛkɛ, na ɔtɛbɔ ɛkɛ na ɔlɛba la.”+9 Mekɛ biala mɔɔ tease abɔdeɛ ne mɔ kɛva anyunlunyia nee enililɛ nee moyɛlɛ kɛmaa Mɔɔ de belemgbunli ebia ne azo, Ahenle mɔɔ de aze dahuu la,+10 mgbanyima 24 ne+ tu gua Mɔɔ de belemgbunli ebia ne azo la anyunlu na bɛsonle Ahenle mɔɔ de aze dahuu la, na bɛtudu bɛ abotile ne mɔ bɛgua belemgbunli ebia ne anyunlu bɛka kɛ:11 “Gyihova* yɛ Nyamenle, ɛfɛta kɛ ɛdie anyunlunyia+ nee enililɛ+ nee tumi,+ ɔluakɛ ɛdawɔ a ɛbɔle ninyɛne kɔsɔɔti a,+ na wɔ ɛhulolɛ zo a bɛwɔ ɛkɛ na ɛbɔle bɛ a.”
twi_Latn